**להלן הנחיות למועמדים העולים לשכבות ז', ח'**

**תהליך הקבלה מורכב משני מרכיבים:**

1. תהליך קבלה למגמה

2. ראיון אישי של המועמד/ת ביחד עם איש/ת צוות

שני השלבים הם חובה, ואינם מתקיימים באותו יום.

**לראיון יש להביא**:

א. 3 מחברות במקצועות העברית שהתלמיד/ה לומד/ת בהם השנה (למשל: היסטוריה,

    לשון,תנ"ך, וכד').

ב. צילומי תעודות ביה"ס של השנתיים האחרונות.

ג. אבחונים, במידה ויש.

ד. תמונת פספורט אחת.

**לוועדות הקבלה במגמות:**

**מגמת אדריכלות**

ועדת הקבלה תכלול תרגיל קבוצתי, מספר תרגילים אישיים שינתנו במקום, ושיחה אישית קצרה. משך הבחינה 2-3 שעות.

אנא הכינו לקראת המפגש שני תרגילי בית:

**תרגיל 1:** יש להכין ולהביא (מודפס) סדרה של 8 צילומים בנושא "הבית שגדלתי בו" או "מקום שקרוב לליבי". על התמונות להיות בפורמט אחיד. הקפידו על קשר ברור בין הצילומים בסדרה. הקשר יכול להיות כרונולוגי, עלילתי, נושאי, או כל קשר אחר שתחשבו עליו.

**תרגיל 2:** היכנסו לכתבה בקישור: [בניינים במקום עצים בירושלים: אושרה תכנית הבניה ברכס לבן.](https://www.globes.co.il/news/article.aspx?did=1001356385)

כתבו טקסט של עמוד אחד שיכלול את היתרונות והחסרונות בבניה ברכס לבן, ואת דעתכם.ן לגבי אישור התוכנית. לו היית חבר.ה בוועדה המחליטה לגבי התוכנית, מה הייתה המלצתך, ומדוע? יש להוסיף ציור, רישום או שרטוט המתאר את רכס לבן בעוד 20 שנה, כמו שאת.ה היית רוצים לראות אותו.

**התרגילים בכיתה** יבחנו יכולת ביטוי, ראייה מרחבית ומיומנויות טכניות וויזואליות. אין צורך להביא ציוד מהבית.

**מגמת  אמנות  ועיצוב**

**הכנת תיק עבודות לתלמידים העולים לכיתות ז'-ח'**

אנא הביאו למפגש ההיכרות תיק עבודות שיכלול בתוכו **עבודות שנעשו לבד**: נא לא להביא עבודות שנעשו במסגרת ביה"ס, או עם אדם מבוגר.  במידה ולקחת חלק בחוג אמנות - אנא הביאו רק 2-3 עבודות שנוצרו במסגרת החוג. בתיק העבודות שלך ניתן להביא עבודות דו מימד (ציור/רישום/צילום/דיגיטל), תלת מימד (פיסול חימר/פלסטלינה ועוד), וכן ניתן להביא עבודות ניסיוניות וסקיצות לא גמורות.

כדאי להביא 10 עבודות לפחות, כל המרבה הרי זה משובח. אם יש לך ספרי רישומים ו/או סקיצות – נשמח לראות גם אותם. במידה ויש לך סרטוני אנימציה ו\או פסלים גדולים (שאי אפשר להביא) כדאי להביא תמונות שלהם. העבודות ברובן צריכות להיות מהתקופה האחרונה. נא לסדר העבודות לפי סדר כרונולוגי. רצוי לכתוב תאריכים.

**מפגש הכרות לתלמידים**: כשעתיים

במפגש יינתנו 3 תרגילים בני כמחצית השעה כל אחד, ותתקיים גם שיחה אישית. אורך המפגש נקבע לפי קצב העבודה  האישי של המועמד.ת.

**מגמת מוסיקה**

משך הבחינה: 10 דקות לכל תלמיד.

במהלך המבחן מתקיימת בדיקה של חושי הקצב והשמיעה וגם היצירתיות. בנוסף אנו משוחחים שיחה קצרה.

נגנים/נגניות

1. יש להביא את כלי הנגינה למעט פסנתר או תופים – למתופפים יש להביא מקלות תופים.

2. להכין 2 קטעי נגינה בשני סגנונות שונים, אורך כל קטע בין 2-3 דקות.

3. רצוי להביא מכתב המלצה מהמורה הפרטי לנגינה או שירה.

זמרים/זמרות

1. להכין 2 קטעי שירה בליווי נגן  או פלייבק.

**מגמת מחול**

הוועדה מורכבת מ- שיעור בלט קלאסי, מחול מודרני, קומפוזיציה וראיון עם הצוות.

משך הבחינה: כשעה וחצי

על כל מועמד\ת להגיע עם :

**בנות:**

יש להגיע עם בגד גוף שחור, גרביון לבן/ורוד עם חור בכף הרגל (על מנת לחשוף את כפות הרגליים במבחן מודרני), נעלי בלט ורודות ושיער אסוף לגולגול עם סיכות, כפי שמקובל בשיעורי מחול. להגיע לוועדת הקבלה עם תמונת פספורט עם שם מאחור.

**בנים:**

יש להגיע עם חולצה צמודה בצבע לבן, טייץ שחור ונעלי בלט שחורות עם גרביים לבנים. שיער מסודר (מי שישי לו שיער ארוך – נא לאסוף עם גומייה). להגיע לוועדת הקבלה עם תמונת פספורט עם שם מאחור.

משך הבחינה כ- שעה וחצי

**מגמת קולנוע, אנימציה וטלוויזיה**

משך הבחינה: כשעתיים.

1. כתבו סיפור באורך של עמוד המתאר חוויה שעברתם.ן. (יכול להיות מבוסס על סיפור אמיתי)

2. צלמו חמש תמונות סטילס – נא להביא את התמונות מודפסות – אשר מספרות סיפור בנושא "הבית שלי". כתבו משפט אחד המתאר את ההתרחשות.

3. בחר.י סרט שצפית בו. כיתבו על הרצון והמניע של הגיבור.ה ומה מעכב או עוצר בעדו.ה.

4. הביאו חפץ כלשהו המספר משהו על עצמכם .

**מגמת תיאטרון**

משך הבחינה: בין שעה לשלש שעות.

יש להכין מונולוג בן 3-5 דקות מתוך מחזה, סרט, סיפור או הצגה. את הקטע (או חלק ממנו) יציגו התלמידים בפני המורה בע"פ. ניתן להיעזר במספר אביזרים מצומצם כעזר במידת הצורך. אין להכין מונולוג שנכתב עצמאית.

יש להגיע בבגדים נוחים.

אופן הועדה:

חלק ראשון: חימום ועבודה קבוצתית עם כלל הנבחנים.

חלק שני: הגשת המונולוג באופן פרטני לפי תור שייקבע במקום.

בהצלחה!!!